title: Decizia (PESC) 2018/2075 a Comitetului politic și de securitate din 7 decembrie 2018 privind prelungirea mandatului șefului misiunii de monitorizare a Uniunii Europene în Georgia (EUMM Georgia) (EUMM GEORGIA/1/2018)

text:
                  28.12.2018

                  RO

                  Jurnalul Oficial al Uniunii Europene

                  L 331/217

         DECIZIA (PESC) 2018/2075 A COMITETULUI POLITIC ȘI DE SECURITATE
         din 7 decembrie 2018
         privind prelungirea mandatului șefului misiunii de monitorizare a Uniunii Europene în Georgia (EUMM Georgia) (EUMM GEORGIA/1/2018)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38 al treilea paragraf,
         având în vedere Decizia 2010/452/PESC a Consiliului din 12 august 2010 privind misiunea de monitorizare a Uniunii Europene în Georgia, EUMM Georgia (1), în special articolul 10 alineatul (1),
         întrucât:

                     (1)

                     În temeiul Deciziei 2010/452/PESC, Comitetul politic și de securitate (COPS) este autorizat, în conformitate cu articolul 38 din tratat, să adopte deciziile relevante în scopul exercitării controlului politic și a conducerii strategice a misiunii de monitorizare a Uniunii Europene în Georgia (EUMM Georgia), inclusiv decizia de numire a unui șef al misiunii.

                     (2)

                     La 19 decembrie 2017, COPS a adoptat Decizia (PESC) 2017/2438 (2) de numire a domnului Erik HØEG în calitatea de șef al EUMM Georgia pentru perioada cuprinsă între 15 decembrie 2017 și 14 decembrie 2018.

                     (3)

                     La 3 decembrie 2018, Consiliul a adoptat Decizia (PESC) 2018/1884 (3), care prelungește mandatul EUMM Georgia până la 14 decembrie 2020.

                     (4)

                     Înaltul Reprezentant al Uniunii pentru afaceri externe și politica de securitate a propus prelungirea mandatului domnului Erik HØEG în calitatea de șef al EUMM Georgia de la 15 decembrie 2018,

               ADOPTĂ PREZENTA DECIZIE:

            Articolul 1
            Mandatul domnului Erik HØEG în calitatea de șef al EUMM Georgia se prelungește de la 15 decembrie 2018.

            Articolul 2
            Prezenta decizie intră în vigoare la data adoptării.
            Prezenta decizie expiră la 14 decembrie 2020.

            Adoptată la Bruxelles, 7 decembrie 2018.

                  Pentru Comitetul politic și de securitate

                  Președintele

               S. FROM-EMMESBERGER

            (1)  JO L 213, 13.8.2010, p. 43.

            (2)  Decizia (PESC) 2017/2438 a Comitetului politic și de securitate din 19 decembrie 2017 privind numirea șefului misiunii de monitorizare a Uniunii Europene în Georgia (EUMM Georgia) (EUMM GEORGIA/1/2017) (JO L 344, 23.12.2017, p. 39).

            (3)  Decizia (PESC) 2018/1884 a Consiliului din 3 decembrie 2018 de prelungire și modificare a Deciziei 2010/452/PESC privind misiunea de monitorizare a Uniunii Europene în Georgia, EUMM Georgia (JO L 308, 4.12.2018, p. 41).


title: Decizia (PESC) 2018/2078 a Consiliului din 21 decembrie 2018 de modificare a Deciziei 2014/512/PESC privind măsuri restrictive având în vedere acțiunile Rusiei de destabilizare a situației în Ucraina

text:
                  28.12.2018

                  RO

                  Jurnalul Oficial al Uniunii Europene

                  L 331/224

         DECIZIA (PESC) 2018/2078 A CONSILIULUI
         din 21 decembrie 2018
         de modificare a Deciziei 2014/512/PESC privind măsuri restrictive având în vedere acțiunile Rusiei de destabilizare a situației în Ucraina
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 31 iulie 2014, Consiliul a adoptat Decizia 2014/512/PESC (1).

                     (2)

                     La 19 martie 2015, Consiliul European a convenit să fie luate măsurile necesare pentru a corela în mod clar durata măsurilor restrictive cu punerea în aplicare integrală a acordurilor de la Minsk, ținând cont de faptul că punerea în aplicare integrală fusese prevăzută pentru 31 decembrie 2015.

                     (3)

                     La 5 iulie 2018, Consiliul a reînnoit Decizia 2014/512/PESC până la 31 ianuarie 2019 pentru a permite evaluarea în continuare a punerii în aplicare a acordurilor de la Minsk (2).

                     (4)

                     În urma evaluării punerii în aplicare a acordurilor de la Minsk, Decizia 2014/512/PESC ar trebui să fie reînnoită pentru o perioadă suplimentară de șase luni, pentru a permite Consiliului să evalueze în continuare punerea în aplicare a acestora.

                     (5)

                     Prin urmare, Decizia 2014/512/PESC ar trebui modificată în consecință,

               ADOPTĂ PREZENTA DECIZIE:

            Articolul 1
            La articolul 9 alineatul (1) din Decizia 2014/512/PESC, primul paragraf se înlocuiește cu următorul text:

                  „(1)   Prezenta decizie se aplică până la 31 iulie 2019.”

            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.

            Adoptată la Bruxelles, 21 decembrie 2018.

                  Pentru Consiliu

                  Președintele

               J. BOGNER-STRAUSS

            (1)  Decizia 2014/512/PESC a Consiliului din 31 iulie 2014 privind măsuri restrictive având în vedere acțiunile Rusiei de destabilizare a situației în Ucraina (JO L 229, 31.7.2014, p. 13).

            (2)  Decizia (PESC) 2018/964 a Consiliului din 5 iulie 2018 de modificare a Deciziei 2014/512/PESC privind măsuri restrictive având în vedere acțiunile Rusiei de destabilizare a situației în Ucraina (JO L 172, 9.7.2018, p. 3).


title: Decizia (UE) 2018/2073 a Parlamentului European din 24 octombrie 2018 privind descărcarea de gestiune pentru execuția bugetului Biroului European de Sprijin pentru Azil aferent exercițiului financiar 2016

text:
               28.12.2018

               RO

               Jurnalul Oficial al Uniunii Europene

               L 331/213

      DECIZIA (UE) 2018/2073 A PARLAMENTULUI EUROPEAN
      din 24 octombrie 2018
      privind descărcarea de gestiune pentru execuția bugetului Biroului European de Sprijin pentru Azil aferent exercițiului financiar 2016
      PARLAMENTUL EUROPEAN,

                  —

                  având în vedere conturile anuale finale ale Biroului European de Sprijin pentru Azil pentru exercițiul financiar 2016,

                  —

                  având în vedere Raportul Curții de Conturi privind conturile anuale ale Biroului European de Sprijin pentru Azil pentru exercițiul financiar 2016, însoțit de răspunsul Biroului (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2016 în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 20 februarie 2018 privind descărcarea de gestiune a Biroului în ceea ce privește execuția bugetară pentru exercițiul financiar 2016 (05941/2018 – C8-0087/2018),

                  —

                  având în vedere Decizia sa din 18 aprilie 2018 (3) de amânare a deciziei de descărcare de gestiune pentru exercițiul financiar 2016, precum și răspunsurile directorului executiv al Biroului European de Sprijin pentru Azil,

                  —

                  având în vedere acțiunile întreprinse de Direcția Generală Migrație și Afaceri Interne și de consiliul de administrație al Biroului European de Sprijin pentru Azil ca urmare a deciziei Parlamentului European din 18 aprilie 2018 de a amâna descărcarea de gestiune, fapt ce a dus la demisia, la 6 iunie 2018, a domnului José Carreira din postul de director executiv al Biroului European de Sprijin pentru Azil,

                  —

                  având în vedere audierea din 3 septembrie 2018 și măsurile corective prezentate care au fost deja luate de noul director executiv interimar al Biroului European de Sprijin pentru Azil de la numirea sa în funcție din luna iunie 2018,

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 (4) al Consiliului, în special articolul 208,

                  —

                  având în vedere Regulamentul (UE) nr. 439/2010 al Parlamentului European și al Consiliului din 19 mai 2010 privind înființarea unui Birou European de Sprijin pentru Azil (5), în special articolul 36,

                  —

                  având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

                  —

                  având în vedere articolul 94 și anexa IV la Regulamentul său de procedură,

                  —

                  având în vedere Al doilea raport al Comisiei pentru control bugetar (A8-0299/2018),

         1.

            refuză să acorde directorului executiv al Biroului European de Sprijin pentru Azil descărcarea de gestiune pentru execuția bugetului Biroului aferent exercițiului financiar 2016;

         2.

            își prezintă observațiile în cadrul rezoluției de mai jos;

         3.

            încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Biroului European de Sprijin pentru Azil, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

               Președintele

            Antonio TAJANI

               Secretarul general

            Klaus WELLE

         (1)  JO C 417, 6.12.2017, p. 79.

         (2)  A se vedea nota de subsol 1.

         (3)  JO L 248, 3.10.2018, p. 195.

         (4)  JO L 298, 26.10.2012, p. 1.

         (5)  JO L 132, 29.5.2010, p. 11.

         (6)  JO L 328, 7.12.2013, p. 42.


title: Decizia (UE) 2018/2071 a Parlamentului European din 24 octombrie 2018 privind descărcarea de gestiune pentru execuția bugetului general al Uniunii Europene aferent exercițiului financiar 2016, secțiunea II – Consiliul European și Consiliul

text:
               28.12.2018

               RO

               Jurnalul Oficial al Uniunii Europene

               L 331/210

      DECIZIA (UE) 2018/2071 A PARLAMENTULUI EUROPEAN
      din 24 octombrie 2018
      privind descărcarea de gestiune pentru execuția bugetului general al Uniunii Europene aferent exercițiului financiar 2016, secțiunea II – Consiliul European și Consiliul
      PARLAMENTUL EUROPEAN,

                  —

                  având în vedere bugetul general al Uniunii Europene aferent exercițiului financiar 2016 (1),

                  —

                  având în vedere conturile anuale consolidate ale Uniunii Europene pentru exercițiul financiar 2016 [COM(2017) 365 – C8-0249/2017] (2),

                  —

                  având în vedere Raportul anual al Curții de Conturi referitor la execuția bugetului privind exercițiul financiar 2016, însoțit de răspunsurile instituțiilor, (3)

                  —

                  având în vedere declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2016 în temeiul articolului 287 din Tratatul privind funcționarea Uniunii Europene,

                  —

                  având în vedere Decizia sa din 18 aprilie 2018 (5) de amânare a deciziei de descărcare de gestiune pentru exercițiul financiar 2016, precum și rezoluția care o însoțește (6),

                  —

                  având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (7), în special articolele 55, 99, 164, 165 și 166,

                  —

                  având în vedere articolul 94 și anexa IV la Regulamentul său de procedură,

                  —

                  având în vedere Al doilea raport al Comisiei pentru control bugetar (A8-0300/2018),

         1.

            refuză să îi acorde Secretarului general al Consiliului descărcarea de gestiune pentru execuția bugetului Consiliului European și al Consiliului aferent exercițiului financiar 2016;

         2.

            își prezintă observațiile în cadrul rezoluției de mai jos;

         3.

            încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului European, Consiliului, Comisiei, Curții de Justiție a Uniunii Europene, Curții de Conturi, Ombudsmanului European, Autorității Europene pentru Protecția Datelor și Serviciului European de Acțiune Externă și de a asigura publicarea acestora în Jurnalul Oficial al Uniunii Europene (seria L).

               Președintele

            Antonio TAJANI

               Secretarul general

            Klaus WELLE

         (1)  JO L 48, 24.2.2016.

         (2)  JO C 323, 28.9.2017, p. 1.

         (3)  JO C 322, 28.9.2017, p. 1.

         (4)  JO C 322, 28.9.2017, p. 10.

         (5)  JO L 248, 3.10.2018, p. 23.

         (6)  JO L 248, 3.10.2018, p. 24.

         (7)  JO L 298, 26.10.2012, p. 1.


Decizia Comisiei din 30/11/2018 de declarare a unei concentrări compatibilă cu piaţa comună (Cazul COMP/M.9108 - PepsiCo, Inc. / SodaStream) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia Comitetului european pentru risc sistemic din 14 noiembrie 2018 privind un cadru de coordonare pentru consultarea Comitetului european pentru risc sistemic de către o autoritate de supraveghere cu privire la prelungirea perioadei în conformitate cu articolul 138 alineatul (4) din Directiva 2009/138/CE a Parlamentului European și a Consiliului (Solvabilitate II) (CERS/2018/7)

text:
                  29.1.2019

                  RO

                  Jurnalul Oficial al Uniunii Europene

                  C 36/31

         DECIZIA COMITETULUI EUROPEAN PENTRU RISC SISTEMIC
         din 14 noiembrie 2018
         privind un cadru de coordonare pentru consultarea Comitetului european pentru risc sistemic de către o autoritate de supraveghere cu privire la prelungirea perioadei în conformitate cu articolul 138 alineatul (4) din Directiva 2009/138/CE a Parlamentului European și a Consiliului (Solvabilitate II)
         (CERS/2018/7)
         (2019/C 36/10)
         CONSILIUL GENERAL AL COMITETULUI EUROPEAN PENTRU RISC SISTEMIC,
         având în vedere Regulamentul (UE) nr. 1092/2010 al Parlamentului European și al Consiliului din 24 noiembrie 2010 privind supravegherea macroprudențială la nivelul Uniunii Europene a sistemului financiar și de înființare a unui Comitet european pentru risc sistemic (1), în special articolul 3 alineatul (2) litera (j) și articolul 4 alineatul (2),
         având în vedere Directiva 2009/138/CE a Parlamentului European și a Consiliului din 25 noiembrie 2009 privind accesul la activitate și desfășurarea activității de asigurare și de reasigurare (Solvabilitate II) (2), în special articolul 138 alineatul (4),
         întrucât:

                     (1)

                     Articolul 138 din Directiva 2009/138/CE stabilește normele și procedurile în cazul nerespectării sau al riscului de nerespectare a cerinței de capital de solvabilitate (Solvency Capital Requirement – SCR). În aceste cazuri trebuie urmate proceduri specifice în vederea restabilirii nivelului fondurilor proprii eligibile care să acopere SCR sau în vederea reducerii profilului de risc al întreprinderii de asigurare sau al întreprinderii de reasigurare pentru a asigura respectarea SCR într-o anumită perioadă.

                     (2)

                     În conformitate cu articolul 138 alineatul (4) din Directiva 2009/138/CE, în cazul în care Autoritatea Europeană de Asigurări și Pensii Ocupaționale (EIOPA) declară existența unei situații nefavorabile excepționale care afectează întreprinderile de asigurare sau de reasigurare care reprezintă o cotă de piață semnificativă sau un procent semnificativ din liniile de activitate afectate, autoritatea de supraveghere în cauză poate prelungi, pentru întreprinderile afectate, perioada de redresare cu o perioadă maximă de șapte ani.

                     (3)

                     În conformitate cu articolul 138 alineatul (4) din Directiva 2009/138/CE, autoritatea de supraveghere în cauză se poate consulta cu Comitetul european pentru risc sistemic (CERS) cu privire la prelungirea perioadei de redresare pentru întreprinderile afectate de o situație nefavorabilă excepțională declarată de EIOPA. Autoritatea de supraveghere poate decide asupra necesității și a conținutului exact al cererii de consultare a CERS cu privire la prelungirea perioadei de redresare.

                     (4)

                     CERS este responsabil de supravegherea macroprudențială pe teritoriul Uniunii. În această privință, obiectivul CERS este de a contribui la prevenirea și la reducerea riscurilor sistemice la adresa stabilității financiare a Uniunii, inclusiv riscurile care provin din afara Uniunii. În consecință, în conformitate cu mandatul său, contribuția CERS ar trebui să se concentreze pe aspectele macroprudențiale și pe impactul prelungirii sau al neprelungirii perioadei de redresare pentru întreprinderile afectate. În măsura în care este posibil, CERS evaluează impactul asupra piețelor financiare, asupra altor întreprinderi de asigurare sau reasigurare și asupra economiei reale.

                     (5)

                     Pentru a facilita procesul de consultare cu privire la prelungirea perioadei de redresare, este necesară stabilirea unui cadru de coordonare în cadrul CERS. Acest cadru de coordonare poate beneficia de cadrul de coordonare existent prevăzut de Decizia CERS/2015/4 a Comitetul european pentru risc sistemic (3) pentru notificarea măsurilor naționale de politică macroprudențială de către autoritățile relevante și emiterea de avize și de recomandări de către CERS, care a fost testat cu succes cu mai multe ocazii.

                     (6)

                     În sfârșit, în efectuarea evaluării sale, CERS trebuie să asigure nivelul necesar de cunoștințe de specialitate în domeniile asigurării și reasigurării, precum și strânsa cooperare dintre CERS și EIOPA,

               ADOPTĂ PREZENTA DECIZIE:

            Articolul 1
            Obiect și domeniu de aplicare
            Prezenta decizie stabilește un cadru procedural comun pentru consultarea CERS de o autoritate solicitantă cu privire la prelungirea perioadei de redresare în conformitate cu articolul 138 alineatul (4) din Directiva 2009/138/CE.

            Articolul 2
            Definiții
            În sensul prezentei decizii, se aplică următoarele definiții:

                        1.

                        „echipă de evaluare” înseamnă echipa de experți a CERS responsabilă de efectuarea evaluării și de redactarea unui răspuns la cererea de consultare, care reprezintă o substructură a Comitetului consultativ tehnic;

                        2.

                        „Darwin” înseamnă sistemul intern de gestionare a documentelor al CERS;

                        3.

                        „zi lucrătoare BCE” înseamnă orice altă zi decât sâmbăta, duminica sau zilele de sărbătoare legală în BCE;

                        4.

                        „întreprindere de asigurare” înseamnă o întreprindere de asigurare, astfel cum este definită la articolul 13 din Directiva 2009/138/CE;

                        5.

                        „perioadă de redresare” înseamnă, pentru întreprinderea afectată, perioada menționată la articolul 138 alineatul (4) din Directiva 2009/138/CE în care întreprinderea respectivă trebuie să asigure restabilirea nivelului fondurilor proprii eligibile care să acopere cerința de capital de solvabilitate sau reducerea profilului său de risc pentru a asigura respectarea cerinței de capital de solvabilitate;

                        6.

                        „întreprindere de reasigurare” înseamnă o întreprindere de reasigurare, astfel cum este definită la articolul 13 din Directiva 2009/138/CE;

                        7.

                        „cerere de consultare” înseamnă o consultare a CERS de către o autoritate de supraveghere în temeiul articolului 138 alineatul (4) din Directiva 2009/138/CE;

                        8.

                        „autoritate solicitantă” înseamnă autoritatea de supraveghere care formulează cererea de consultare;

                        9.

                        „autoritatea de supraveghere” înseamnă o autoritate de supraveghere, astfel cum este definită la articolul 13 din Directiva 2009/138/CE.

            Articolul 3
            Procedura pentru pregătirea și aprobarea răspunsului la o cerere de consultare

               (1)   La primirea unei cereri de consultare în temeiul articolului 138 alineatul (4) din Directiva 2009/138/CE, secretariatul CERS notifică imediat prin Darwin membrii Consiliului general, ai Comitetului director și ai echipei de evaluare cu privire la respectiva cerere.

               (2)   În termen de zece zile lucrătoare BCE de la cererea de consultare, echipa de evaluare pregătește un proiect de răspuns la cererea de consultare, care este transmis de secretariatul CERS Comitetului director pentru a fi luat în considerare în cadrul procedurii scrise.

               (3)   În termenul menționat la alineatul precedent, un membru al Consiliului general poate indica, în primele două zile lucrătoare BCE de la data notificării Consiliului general, că autoritatea sa ar dori să participe la lucrările echipei de evaluare, în calitate de observator, în cazul în care aceasta nu este deja reprezentată.

               (4)   Comitetul director transmite observații cu privire la proiectul de răspuns în termen de două zile lucrătoare BCE de la transmiterea acestuia de către secretariatul CERS. Observațiile semnificative transmise de Comitetul director vor fi evaluate de echipa de evaluare și se pot reflecta în proiectul de răspuns transmis Consiliului general.

               (5)   În termen de patru zile lucrătoare BCE de la data transmiterii proiectului de răspuns Comitetului director, secretariatul CERS transmite proiectul de răspuns Consiliului general în vederea formulării de observații. În termen de patru zile lucrătoare BCE de la data transmiterii proiectului de răspuns Consiliului general, membrii acestuia pot transmite observații înainte de adoptarea unei decizii a Consiliului general. În absența unor observații semnificative, proiectul de răspuns la cererea de consultare se consideră aprobat.

               (6)   În cazul în care Consiliul general transmite observații semnificative cu privire la proiectul de răspuns, echipa de evaluare analizează dacă proiectul de răspuns ar trebui revizuit în lumina observațiilor respective. În termen de patru zile lucrătoare BCE de la primirea observațiilor din partea Consiliului general, echipa de evaluare transmite proiectul final de răspuns Consiliului general prin intermediul secretariatului CERS.

               (7)   Pe baza proiectului final de răspuns pregătit de echipa de evaluare, Consiliul general ia o decizie asupra aprobării acestuia. Cu excepția cazului în care este convocată o reuniune a Consiliului general în conformitate cu regulamentul de procedură al CERS (4), decizia Consiliului general se ia prin procedură scrisă în termen de două zile lucrătoare BCE de la transmiterea proiectului final de răspuns de către echipa de evaluare.

               (8)   Durata procedurii pentru furnizarea unui răspuns la cererea de consultare poate fi redusă în situații excepționale, la cererea autorității solicitante sau dacă acest lucru este considerat necesar de către Consiliul general.

               (9)   În conformitate cu articolul 5 alineatul (2a) și cu articolul 13 alineatul (7) din regulamentul de procedură al CERS, reprezentanților Islandei, Norvegiei și Liechtensteinului în cadrul CERS li se poate solicita să nu participe la dezbaterea proiectului de răspuns, cu excepția cazului în care cererea de consultare a fost transmisă de autoritatea de supraveghere din țările respective ale acestora.

            Articolul 4
            Informațiile care trebuie furnizate de autoritatea solicitantă

               (1)   Cererea de consultare conține toate informațiile necesare pe care se va baza răspunsul furnizat de CERS și indică, dacă este cazul, cerințele de confidențialitate care se aplică transmiterii informațiilor respective.

               (2)   Autoritatea solicitantă furnizează CERS informații care cuprind motivele economice care stau la baza prelungirii perioadei de redresare și o estimare cu privire la implicațiile economice generale ale neprelungirii perioadei de redresare.

               (3)   Informațiile cu privire la motivele economice care stau la baza prelungirii perioadei de redresare includ:

                           (a)

                           date privind situația financiară actuală și interconexiunile fiecărei întreprinderi de asigurare sau reasigurare afectate, inclusiv expunerile acestora din investiții;

                           (b)

                           informații suplimentare privind elemente precum structura pieței de asigurări, principalele caracteristici ale concurenților și distribuirea pierderilor în cazul evenimentului nefavorabil; precum și

                           (c)

                           proiecțiile financiare care ilustrează redresarea potențială a fiecărei întreprinderi de asigurare sau reasigurare afectate în cadrul unui set de scenarii economice diferite.

               (4)   Informațiile privind implicațiile economice generale estimate în cazul neprelungirii perioadei de redresare includ:

                           (a)

                           impactul nefavorabil asupra piețelor financiare al strategiei fiecărei întreprinderi de asigurare sau reasigurare afectate de reducere a profilului său de risc, inclusiv posibilele efecte secundare;

                           (b)

                           impactul nefavorabil asupra economiei reale determinat, printre altele, de exemplu, de o perturbare temporară a serviciilor de asigurare ca urmare a potențialei lipse a substituibilității sau a posibilelor efecte negative asupra încrederii consumatorilor.

               (5)   Anexa la decizie cuprinde detalii cu privire la setul minim de informații care trebuie furnizate de către autoritatea solicitantă.

               (6)   Fără a aduce atingere dispozițiilor de la alineatele (4) și (5) de mai sus, CERS poate solicita autorității solicitante să furnizeze informații suplimentare în cazul în care consideră acest lucru ca fiind necesar.

               (7)   Cu excepția cazului în care informațiile furnizate se află deja în domeniul public, informațiile primite de CERS sunt considerate și tratate drept informații confidențiale, în conformitate cu articolul 8 alineatul (3) din Regulamentul (UE) nr. 1092/2010, iar accesul la aceste informații este limitat la acele persoane și autorități care au necesitatea să cunoască aceste informații în contextul sarcinilor acestora sau pentru îndeplinirea atribuțiilor lor.

               (8)   Secretariatul CERS creează o structură Darwin dedicată pentru schimbul de informații cu autoritatea solicitantă.

            Articolul 5
            Echipa de evaluare

               (1)   Echipa de evaluare realizează o evaluare și pregătește un răspuns la cererea de consultare.

               (2)   Componența echipei de evaluare este identică cu cea a echipei de evaluare create în temeiul Deciziei CERS/2015/4, ai cărei membri au fost desemnați de Consiliul general, cu următoarele diferențe:

                           (a)

                           se înlocuiește reprezentantul Autorității bancare europene (ABE) cu un reprezentant al EIOPA care va fi desemnat de Consiliul general; și

                           (b)

                           fiecare autoritate reprezentată în echipa de evaluare poate indica un expert în domeniul asigurărilor care va avea rolul de observator în cadrul echipei de evaluare.

               (3)   Pentru a evita conflictele de interese în pregătirea răspunsului la cererea de consultare, statutul de membri ai echipei de evaluare și observatori în cadrul acesteia încetează temporar în cazul reprezentanților unei autorități de supraveghere care are calitatea de autoritate solicitantă, fără ca membrii respectivi să fie înlocuiți.

               (4)   Echipa de evaluare tinde către unanimitatea membrilor săi, însă, atunci când circumstanțele o impun, aceasta poate oferi o evaluare cu o opinie majoritară și cu o opinie minoritară în proiectul de răspuns transmis Consiliului general.

            Articolul 6
            Confidențialitatea răspunsului la cererea de consultare
            Răspunsul CERS la cererea de consultare nu este public și este furnizat exclusiv autorității solicitante.

            Articolul 7
            Intrarea în vigoare
            Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

            Adoptată la Frankfurt pe Main, 14 noiembrie 2018.

               Francesco MAZZAFERRO

                  Șeful secretariatului CERS,

                  în numele Consiliului general al CERS

            (1)  JO L 331, 15.12.2010, p. 1.

            (2)  JO L 335, 17.12.2009, p. 1.

            (3)  Decizia Comitetului european pentru risc sistemic din 16 decembrie 2015 privind un cadru de coordonare pentru notificarea măsurilor naționale de politică macroprudențială de către autoritățile relevante, emiterea de avize și de recomandări de către CERS și de abrogare a Deciziei CERS/2014/2 (CERS/2015/4) (JO C 97, 12.3.2016, p. 28).

            (4)  Decizia Comitetului european pentru risc sistemic din 20 ianuarie 2011 de adoptare a Regulamentului de procedură al Comitetului european pentru risc sistemic (CERS/2011/1) (JO C 58, 24.2.2011, p. 4).

            ANEXĂ
            Informațiile care trebuie furnizate de către autoritatea solicitantă
            I.   Informații referitoare la autoritatea solicitantă

                        —

                        Denumirea autorității de supraveghere

                        —

                        Statul membru

                        —

                        Semnatarul cererii (numele, funcția, datele de contact)

                        —

                        Persoana de contact (numele, funcția, datele de contact)

                  II.   Conținutul exact al cererii – obiectul cererii de consultare

            III.   Informații referitoare la fiecare întreprindere care face obiectul cererii

            III.1.   Informații de bază

            Pentru fiecare întreprindere afectată (definiții potrivit modelului relevant S01.02.01 sau S01.02.04, după caz, din Solvabilitate II):

                        —

                        Denumirea întreprinderii

                        —

                        Codul de identificare al întreprinderii

                        —

                        Tipul de întreprindere

                        —

                        Țara de autorizare

                        —

                        Metoda de calculare a cerințelor de capital de solvabilitate (SCR) (la nivelul grupului)

                        —

                        Utilizarea parametrilor specifici întreprinderilor

                        —

                        Fondurile dedicate

                        —

                        Prima de echilibrare

                        —

                        Prima de volatilitate

                        —

                        Măsură tranzitorie privind rata dobânzii fără risc

                        —

                        Măsură tranzitorie privind rezervele tehnice

                  III.2.   Informații financiare

            O prezentare generală a celei mai recente situații financiare relevante a fiecărei întreprinderi afectate, inclusiv structura principală a activelor, pasivelor și fondurilor proprii (cu și fără măsuri referitoare la garanțiile pe termen lung), precum și SCR.
            III.3.   Informații privind poziția fiecărei întreprinderi afectate pe piața de asigurări națională

            Pentru fiecare dintre întreprinderile afectate:

                        —

                        informații privind cota de piață națională a respectivei întreprinderi, inclusiv activitățile de asigurare generală (în ceea ce privește primele brute subscrise) totale și pe sector de activitate, activitățile de asigurare de viață (în ceea ce privește rezervele tehnice brute) totale și pe sector de activitate, dimensiunea bilanțului (din punctul de vedere al activelor totale);

                        —

                        informații privind numărul întreprinderilor active pe piața națională în sectoarele de activitate (asigurare de viață și asigurare generală) în care întreprinderea afectată își desfășoară activitatea;

                        —

                        informații privind cota de piață cumulată a primelor 3-5-10 întreprinderi de asigurare din sectoarele de activitate în care își desfășoară activitatea întreprinderea afectată;

                        —

                        o estimare a distribuirii pierderilor între întreprinderile afectate care își desfășoară activitatea pe piața națională a asigurărilor ca urmare a unui eveniment (unor evenimente) care a condus (au condus) la declararea existenței unei situații nefavorabile excepționale de către EIOPA.

                  IV.   Informații care susțin prelungirea perioadei de redresare pentru fiecare întreprindere afectată

            Pentru fiecare dintre întreprinderile afectate:

                        —

                        proiecții financiare care ilustrează redresarea încălcării SCR în cadrul unui set de scenarii economice diferite;

                        —

                        o descriere a ipotezelor și o estimare a impactului măsurilor de redresare incluse în proiecțiile financiare respective. Aceasta ar putea include:

                                    —

                                    o estimare a reducerii (planificate) a profilului de risc al portofoliului de active (inclusiv a potențialului impact al acestuia asupra piețelor financiare);

                                    —

                                    o estimare a sumei pe care întreprinderea intenționează să o recapitalizeze și a formei acesteia (de exemplu, sub formă de acțiuni, creanțe);

                                    —

                                    o estimare a valorii reasigurării planificate și/sau a altor tehnici de diminuare a riscului care ar urma să fie introduse;

                                    —

                                    o estimare a valorii rezervelor tehnice și a premiilor portofoliilor de asigurare planificate a fi vândute și/sau lichidate voluntar.

                  V.   Informații privind implicațiile economice estimate ale neprelungirii perioadei de redresare a fiecărei întreprinderi afectate

            Pentru fiecare dintre întreprinderile afectate:

                        —

                        o evaluare a impactului nefavorabil asupra economiei reale și/sau asupra piețelor financiare în cazul în care perioada de redresare nu este prelungită. Acestea includ:

                                    —

                                    o estimare a gradului de potențială perturbare a serviciilor de asigurare în cazul în care perioada de redresare nu este prelungită, bazată, de exemplu, pe analiza numărului de întreprinderi care deja oferă produse/servicii similare, o estimare a vitezei cu care deținătorii de polițe de asigurare pot trece de la o societate de asigurare la alta, o descriere a barierelor în calea intrării pe piață pentru posibili noi concurenți;

                                    —

                                    o estimare a efectului potențialei perturbări a serviciilor de asigurare asupra economiei reale, de exemplu, printre altele, o descriere a activităților din economia reală care pot fi perturbate atunci când se pierde protecția oferită de polița de asigurare;

                                    —

                                    o descriere a posibilelor efecte negative asupra încrederii consumatorilor determinate de neprelungirea perioadei de redresare;

                                    —

                                    o estimare a impactului asupra piețelor financiare (inclusiv efectele secundare) determinat de neprelungirea perioadei de redresare și de lichidarea întreprinderii ca urmare a acestei situații.

                  Toate informațiile cantitative menționate mai sus ar trebui furnizate pe baza celor mai recente date disponibile și sub forma unui tabel Excel.


title: Decizia (PESC) 2019/538 a Consiliului din 1 aprilie 2019 privind sprijinul acordat activităților Organizației pentru Interzicerea Armelor Chimice (OIAC) în cadrul punerii în aplicare a Strategiei UE împotriva proliferării armelor de distrugere în masă

text:
                  2.4.2019

                  RO

                  Jurnalul Oficial al Uniunii Europene

                  L 93/3

         DECIZIA (PESC) 2019/538 A CONSILIULUI
         din 1 aprilie 2019
         privind sprijinul acordat activităților Organizației pentru Interzicerea Armelor Chimice (OIAC) în cadrul punerii în aplicare a Strategiei UE împotriva proliferării armelor de distrugere în masă
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 28 alineatul (1) și articolul 31 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 12 decembrie 2003, Consiliul European a adoptat Strategia UE împotriva proliferării armelor de distrugere în masă (denumită în continuare „strategia UE”), al cărei capitol III cuprinde o listă de măsuri de combatere a acestei proliferări.

                     (2)

                     Strategia UE evidențiază rolul crucial al Convenției privind interzicerea dezvoltării, producerii, stocării și folosirii armelor chimice și distrugerea acestora (denumită în continuare „CWC”) și al Organizației pentru Interzicerea Armelor Chimice (OIAC) în crearea unei lumi fără arme chimice. În cadrul Strategiei UE, Uniunea s-a angajat să acționeze în sensul aderării universale la principalele tratate și acorduri referitoare la dezarmare și neproliferare, printre care se numără și CWC. Obiectivele strategiei UE sunt complementare obiectivelor urmărite de OIAC, în contextul responsabilității acestuia de punere în aplicare a CWC.

                     (3)

                     La 22 noiembrie 2004, Consiliul a adoptat Acțiunea comună 2004/797/PESC (1) privind sprijinul acordat activităților OIAC. Acțiunea comună respectivă a fost urmată, la expirarea sa, de Acțiunea comună 2005/913/PESC a Consiliului (2), aceasta din urmă fiind urmată, la rândul său, de Acțiunea comună 2007/185/PESC a Consiliului (3). Acțiunea comună 2007/185/PESC a fost urmată de Deciziile 2009/569/PESC (4), 2012/166/PESC (5) și (PESC) 2015/259 ale Consiliului (6), Decizia (PESC) 2015/259 a expirat la 23 martie 2018.

                     (4)

                     La 26 februarie 2018, Consiliul a adoptat Decizia (PESC) 2018/294 (7), care a prevăzut prelungirea duratei Deciziei (PESC) 2015/259 pentru a permite continuarea punerii în aplicare a activităților până la 23 decembrie 2018.

                     (5)

                     Continuarea unei asemenea asistențe intensive și specifice acordate de Uniune către OIAC este necesară în contextul punerii în aplicare în mod activ a capitolului III din strategia UE. Sunt necesare activități suplimentare pentru sporirea capacităților statelor părți la CWC („state părți”) în îndeplinirea obligațiilor ce le revin în temeiul CWC, pentru sporirea nivelului de pregătire al statelor părți pentru a preveni atacuri în care sunt implicate produse chimice toxice și pentru a răspunde la acestea, precum și pentru întărirea cooperării internaționale în domeniul activităților chimice. Sunt, de asemenea, necesare activități suplimentare pentru susținerea capacității OIAC de adaptare la evoluțiile din domeniul științei și tehnologiei, precum și pentru sporirea capacității OIAC de a aborda amenințarea reprezentată de utilizarea armelor chimice. Măsurile privind universalizarea CWC ar trebui să continue și să fie adaptate și îndreptate spre statele, din ce în ce mai puține, care nu sunt părți la CWC.

                     (6)

                     La 16 aprilie 2018, Consiliul a adoptat concluzii în care a fost stabilită, printre altele, poziția Uniunii referitoare la cea de a patra sesiune specială a Conferinței statelor părți pentru examinarea funcționării Convenției privind armele chimice (denumită în continuare „cea de a patra conferință de examinare”), care s-a desfășurat la Haga în perioada 21-30 noiembrie 2018.

                     (7)

                     Uniunea a oferit sprijin politic, financiar și în natură pentru operațiunile OIAC din Siria care vizează distrugerea totală a armelor chimice și a agenților chimici din Siria. În consecință, la 9 decembrie 2013, Consiliul a adoptat Decizia 2013/726/PESC (8) în sprijinul activităților OIAC în cadrul punerii în aplicare a Rezoluției Consiliului de Securitate al Organizației Națiunilor Unite (RCSONU) 2118 (2013), a Deciziei Consiliului executiv al OIAC din 27 septembrie 2013 privind distrugerea armelor chimice siriene și a rezoluțiilor și deciziilor ulterioare și conexe. Decizia 2013/726/PESC a fost urmată de Decizia (PESC) 2017/2303 a Consiliului (9), adoptată la 12 decembrie 2017. În plus, la 30 noiembrie 2015, Consiliul a adoptat Decizia (PESC) 2015/2215 (10).

                     (8)

                     La 27 iunie 2018, cea de a patra sesiune specială a Conferinței statelor părți a adoptat Decizia C-SS-4/DEC.3 privind abordarea amenințării reprezentate de utilizarea armelor chimice. În concluziile sale din 28 iunie 2018 Consiliul European a angajat Uniunea să sprijine rezultatele deciziei respective,

               ADOPTĂ PREZENTA DECIZIE:

            Articolul 1

               (1)   În scopul aplicării imediate și concrete a anumitor elemente din strategia UE, Uniunea acordă sprijin activităților OIAC, în sensul următoarelor obiective:

                           —

                           consolidarea capacităților statelor părți pentru îndeplinirea obligațiilor care le revin în temeiul CWC;

                           —

                           sporirea nivelului de pregătire al statelor părți pentru a preveni atacuri în care sunt implicate produse chimice toxice și pentru a răspunde la acestea;

                           —

                           intensificarea cooperării internaționale în domeniul activităților chimice;

                           —

                           susținerea capacității OIAC de adaptare la evoluțiile din domeniul științei și tehnologiei;

                           —

                           sporirea capacității OIAC de a aborda amenințarea reprezentată de utilizarea armelor chimice;

                           —

                           promovarea universalității prin încurajarea statelor care nu sunt părți să adere la convenție.

               (2)   În contextul alineatului (1), activitățile sprijinite de Uniune în cadrul proiectelor OIAC, care corespund măsurilor din strategia UE, sunt următoarele:
               Proiectul I: Centrul OIAC pentru chimie și tehnologie și punerea în aplicare a Deciziei C-SS-4/DEC.3 privind abordarea amenințării reprezentate de utilizarea armelor chimice
               Activități:

                           —

                           Proiect de modernizare a laboratorului

                           —

                           Punerea în aplicare a Deciziei C-SS-4/DEC.3

                     Proiectul II: Demilitarizarea și neproliferarea armelor chimice
               Activități:

                           —

                           Vizite efectuate de reprezentanți ai Consiliului executiv și de observatori din statele părți în Republica Populară Chineză și în Statele Unite ale Americii pentru a obține o imagine de ansamblu a programelor de distrugere

                           —

                           Extinderea și intensificarea utilizării sistemului de gestionare a conținutului la nivel de organizație (Enterprise Content Management - ECM)

                           —

                           Implementarea unei soluții integrale de telecomunicații pentru toți membrii relevanți ai personalului Secretariatului tehnic al OIAC

                     Proiectul III: Asistență și protecție în statele părți africane
               Activități:

                           —

                           Formare operațională pentru personalul de primă intervenție

                           —

                           Formarea formatorilor în materie de asistență și protecție pentru Grupul Africa

                     Proiectul IV: Cooperarea internațională
               Activități:

                           —

                           Formare managerială pentru cadrele de conducere superioare din industrie, factorii de decizie și absolvenții programului asociat OIAC

                           —

                           Proiect de înfrățire a laboratoarelor

                           —

                           Forum pentru femei privind utilizările chimiei în scopuri pașnice și curs de dezvoltare a capacităților analitice de bază pentru chimiști femei

                           —

                           Educație și formare pentru tineri cu privire la utilizările chimiei în scopuri pașnice

                           —

                           Curs de dezvoltare analitică pentru chimiști analiști în statele membre africane

                           —

                           Curs de gestionare a siguranței și securității chimice pentru statele părți africane

                     Proiectul V: Universalitate și sensibilizare
               Activități:

                           —

                           Dezvoltarea de module de învățare online

                           —

                           Traducerea și difuzarea de instrumente și materiale de educație și sensibilizare

                           —

                           Sprijin pentru participarea ONG-urilor la activitățile OIAC

                           —

                           Evenimente conexe în marja Conferinței statelor părți

                     Proiectul VI: Transpunerea la nivel național
               Activități:

                           —

                           Forum al părților interesate la nivel mondial

                     Proiectul VII: Știință și tehnologie
               Activități:

                           —

                           Provocarea markerilor biologici în instalații

                           —

                           Sprijin pentru grupurile de lucru temporare (TWG) ale Consiliului științific consultativ al OIAC

                     În anexă este prezentată o descriere detaliată a activităților OIAC sprijinite de Uniune menționate în prezentul alineat.

            Articolul 2

               (1)   Înaltul Reprezentant al Uniunii pentru afaceri externe și politica de securitate (ÎR) este responsabil de punerea în aplicare a prezentei decizii.

               (2)   Punerea în aplicare tehnică a proiectelor menționate la articolul 1 alineatul (2) este realizată de Secretariatul tehnic al OIAC (denumit în continuare „secretariatul tehnic”). Acesta îndeplinește sarcina respectivă sub responsabilitatea și controlul ÎR. În acest scop, ÎR încheie acordurile necesare cu secretariatul tehnic.

            Articolul 3

               (1)   Valoarea de referință financiară pentru punerea în aplicare a proiectelor menționate la articolul 1 alineatul (2) este de 11 601 256 EUR.

               (2)   Cheltuielile finanțate din suma prevăzută la alineatul (1) sunt gestionate în conformitate cu procedurile și normele aplicabile bugetului general al Uniunii.

               (3)   Comisia supraveghează gestionarea corectă a cheltuielilor menționate la alineatul (2). În acest scop, aceasta încheie un acord de finanțare cu secretariatul tehnic. Acordul respectiv prevede obligația secretariatului tehnic de a asigura vizibilitatea contribuției Uniunii corespunzător cu dimensiunea acesteia și de a preciza măsurile de facilitare a dezvoltării unor sinergii și de evitare a suprapunerii activităților.

               (4)   Comisia depune eforturile necesare pentru a încheia acordul de finanțare menționat la alineatul (3) cât mai curând posibil după intrarea în vigoare a prezentei decizii. Aceasta informează Consiliul cu privire la orice dificultate care intervine în cursul acestui proces și cu privire la data încheierii acordului.

            Articolul 4
            ÎR informează Consiliul cu privire la punerea în aplicare a prezentei decizii, pe baza unor rapoarte întocmite periodic de secretariatul tehnic. Aceste rapoarte stau la baza evaluării efectuate de Consiliu. Comisia furnizează informații cu privire la aspectele financiare ale proiectelor menționate la articolul 1 alineatul (2).

            Articolul 5

               (1)   Prezenta decizie intră în vigoare la data adoptării.

               (2)   Prezenta decizie expiră după 36 de luni de la data încheierii acordului de finanțare menționat la articolul 3 alineatul (3). Totuși, aceasta expiră după șase luni de la intrarea ei în vigoare în situația în care acordul de finanțare respectiv nu a fost încheiat până la data respectivă.

            Adoptată la Bruxelles, 1 aprilie 2019.

                  Pentru Consiliu

                  Președintele

               G. CIAMBA

            (1)  Acțiunea comună 2004/797/PESC a Consiliului din 22 noiembrie 2004 privind sprijinul acordat activităților OIAC în cadrul punerii în aplicare a Strategiei UE împotriva proliferării armelor de distrugere în masă (JO L 349, 25.11.2004, p. 63).

            (2)  Acțiunea comună 2005/913/PESC a Consiliului din 12 decembrie 2005 privind sprijinul acordat activităților OIAC în cadrul punerii în aplicare a Strategiei UE împotriva proliferării armelor de distrugere în masă (JO L 331, 17.12.2005, p. 34).

            (3)  Acțiunea comună 2007/185/PESC a Consiliului din 19 martie 2007 privind sprijinul acordat activităților OIAC în cadrul punerii în aplicare a Strategiei UE împotriva proliferării armelor de distrugere în masă (JO L 85, 27.3.2007, p. 10).

            (4)  Decizia 2009/569/PESC a Consiliului din 27 iulie 2009 privind sprijinul acordat activităților OIAC în cadrul punerii în aplicare a strategiei UE împotriva proliferării armelor de distrugere în masă (JO L 197, 29.7.2009, p. 96).

            (5)  Decizia 2012/166/PESC a Consiliului din 23 martie 2012 privind sprijinul acordat activităților Organizației pentru Interzicerea Armelor Chimice (OIAC) în cadrul punerii în aplicare a strategiei UE împotriva proliferării armelor de distrugere în masă (JO L 87, 24.3.2012, p. 49).

            (6)  Decizia (PESC) 2015/259 a Consiliului din 17 februarie 2015 privind sprijinul acordat activităților Organizației pentru Interzicerea Armelor Chimice (OIAC) în cadrul punerii în aplicare a strategiei UE împotriva proliferării armelor de distrugere în masă (JO L 43, 18.2.2015, p. 14).

            (7)  Decizia (PESC) 2018/294 a Consiliului din 26 februarie 2018 de modificare a Deciziei (PESC) 2015/259 privind sprijinul acordat activităților Organizației pentru Interzicerea Armelor Chimice (OIAC) în cadrul punerii în aplicare a Strategiei UE împotriva proliferării armelor de distrugere în masă (JO L 55, 27.2.2018, p. 58).

            (8)  Decizia 2013/726/PESC a Consiliului din 9 decembrie 2013 în sprijinul RCSONU 2118 (2013) și al EC-M-33/DEC.1 a Consiliului executiv al OIAC, în cadrul punerii în aplicare a Strategiei UE împotriva proliferării armelor de distrugere în masă (JO L 329, 10.12.2013, p. 41).

            (9)  Decizia (PESC) 2017/2303 a Consiliului din 12 decembrie 2017 în sprijinul continuării punerii în aplicare a Rezoluției Consiliului de Securitate al ONU 2118 (2013) și a Deciziei EC-M-33/DEC.1 a Consiliului executiv al OIAC privind distrugerea armelor chimice siriene în cadrul punerii în aplicare a Strategiei UE împotriva proliferării armelor de distrugere în masă (JO L 329, 13.12.2017, p. 55).

            (10)  Decizia (PESC) 2015/2215 a Consiliului din 30 noiembrie 2015 de sprijinire a RCSONU 2235 (2015), de instituire a unui mecanism de anchetă comun OIAC-ONU cu scopul identificării autorilor atacurilor chimice din Republica Arabă Siriană (JO L 314, 1.12.2015, p. 51).

            ANEXĂ

               Sprijinul Uniunii acordat activităților OIAC în cadrul punerii în aplicare a Strategiei UE împotriva proliferării armelor de distrugere în masă

            Proiectul I – Centrul OIAC pentru chimie și tehnologie și punerea în aplicare a Deciziei C-SS-4/DEC.3 privind abordarea amenințării reprezentate de utilizarea armelor chimice
            Obiective

                        —

                        Eliminarea depozitelor de arme chimice și a instalațiilor de producere a armelor chimice (CWPF) sub rezerva măsurilor de verificare prevăzute în CWC

                        —

                        Neproliferarea armelor chimice, prin aplicarea măsurilor de verificare și executare prevăzute în CWC, care contribuie, de asemenea, la consolidarea încrederii între statele părți

                        —

                        Asistență și protecție împotriva armelor chimice, a utilizării sau a amenințării cu utilizarea acestora, în conformitate cu dispozițiile articolului X din CWC

                        —

                        Dezvoltarea economică și tehnologică prin intermediul cooperării internaționale în domeniul activităților chimice în scopuri care nu sunt interzise în temeiul CWC, în conformitate cu dispozițiile articolului XI din CWC

                        —

                        Punerea în aplicare integrală și efectivă de către statele părți a dispozițiilor articolului VII din CWC

                  Scopuri

                        —

                        Verificare pentru menținerea încrederii în ceea ce privește conformitatea

                        —

                        Dezvoltarea capacităților pentru a preveni utilizarea ostilă a produselor chimice toxice și pentru a răspunde la aceasta, precum și pentru a încuraja cooperarea internațională

                        —

                        Angajament de utilizare a capabilităților celorlalți

                        —

                        O organizație care rămâne adecvată scopului

                        —

                        Identificarea celor care se fac responsabili de utilizarea armelor chimice în Republica Arabă Siriană prin identificarea și raportarea tuturor informațiilor care pot fi relevante pentru originea armelor chimice respective în situațiile în care misiunea de stabilire a faptelor (FFM) stabilește sau a stabilit că a avut loc utilizarea sau utilizarea probabilă și în cazurile pentru care mecanismul de anchetă comun (JIM) OIAC-ONU nu a emis un raport

                  Rezultate

                        —

                        Sporirea eficienței operaționale

                        —

                        Îmbunătățirea securității fizice

                        —

                        Aderarea la cele mai înalte standarde de siguranță

                        —

                        O bună poziționare pentru a ține pasul cu amenințările actuale, precum și cu evoluțiile științifice și tehnologice, consolidarea credibilității și a poziției care va decurge din noua instalație

                        —

                        Realizarea de investigații în temeiul mandatului prevăzut în Decizia C-SS-4/DEC.3

                  Activități
            I.1   Proiect de modernizare a laboratorului
            Laboratorul și magazinul de echipamente al OIAC joacă un rol esențial în sprijinirea punerii în aplicare a CWC. După ce laboratorul și magazinul de echipamente și-au început activitatea acum peste 20 de ani la sediul lor actual din Rijswijk, o suburbie a orașului Haga, nivelul de solicitare a acestor instalații a crescut în mod semnificativ. În ultimii câțiva ani, o creștere spectaculoasă a operațiunilor excepționale a subliniat și mai mult capacitățile acestor instalații, iar Decizia C-SS-4/DEC.3 va duce probabil la noi tipuri de solicitare. În plus, statele părți solicită tot mai mult sprijin în materie de formare din partea laboratorului pentru a-și spori capacitățile analitice și tehnice în domeniul chimiei. Pentru a aborda aceste aspecte, OIAC a decis să inițieze un proiect de modernizare a laboratorului și magazinului de echipamente al OIAC, transformate într-un nou Centru pentru chimie și tehnologie („Centrul ChemTech”).
            I.2   Punerea în aplicare a Deciziei C-SS-4/DEC.3
            La punctul 10 din dispozitivul Deciziei C-SS-4/DEC.3, Conferința OIAC a statelor părți a decis ca Secretariatul să instituie mecanisme pentru identificarea celor care se fac responsabili de utilizarea armelor chimice în Republica Arabă Siriană prin identificarea și raportarea tuturor informațiilor care pot fi relevante pentru originea armelor chimice respective în situațiile în care FFM stabilește sau a stabilit că a avut loc utilizarea sau utilizarea probabilă și în cazurile pentru care JIM OIAC-ONU nu a emis un raport. Pentru a da curs deciziei respective, Secretariatul va institui o echipă de investigație și identificare, care își va desfășura activitățile într-un mod imparțial și obiectiv. Echipa de investigație și identificare va funcționa sub supravegherea directă a directorului general al OIAC și va furniza rapoarte Consiliului executiv și Secretarului General al Organizației Națiunilor Unite.
            Proiectul II – Demilitarizarea și neproliferarea armelor chimice
            Obiective

                        —

                        Sprijinirea neproliferării armelor chimice prin aplicarea măsurilor de verificare și executare prevăzute în CWC

                        —

                        Grăbirea și garantarea eliminării depozitelor și a instalațiilor de producere de arme chimice sub rezerva măsurilor de verificare prevăzute în CWC

                        —

                        Contribuția la punerea în aplicare deplină, efectivă și nediscriminatorie a tuturor dispozițiilor CWC

                  Scopuri

                        —

                        Verificare pentru menținerea încrederii în ceea ce privește conformitatea

                        —

                        Angajament de utilizare a capabilităților celorlalți

                        —

                        O organizație care rămâne adecvată scopului

                        —

                        Dezvoltarea capacităților pentru a preveni utilizarea ostilă a produselor chimice toxice și pentru a răspunde la aceasta, precum și pentru a încuraja cooperarea internațională

                  Rezultate

                        —

                        Punerea în aplicare a deciziilor relevante cu privire la finalizarea distrugerii armelor chimice

                        —

                        Sporirea transferului de cunoștințe, a transparenței și a înțelegerii prin intermediul părților interesate asociate OIAC

                        —

                        Consolidarea sprijinului pentru reechilibrarea regimului de verificare al CWC, de la dezarmare până la prevenirea reapariției armelor chimice

                        —

                        Sporirea activităților de verificare de rutină, cu un sistem de gestionare a riscurilor

                        —

                        Consolidarea capacității OIAC de a desfășura operațiuni de urgență

                        —

                        Sporirea capacităților de asistență și protecție ale OIAC în sprijinul accentului pus pe reapariția armelor chimice, în ceea ce privește atât prevenirea, cât și răspunsul

                        —

                        Adaptarea structurilor și a proceselor, acolo unde este necesar, în sprijinul tranziției fără sincope a OIAC

                  Activități
            II.1   Vizite efectuate de reprezentanți ai Consiliului executiv și de observatori din statele părți în Republica Populară Chineză și în Statele Unite ale Americii pentru a obține o imagine de ansamblu a programelor de distrugere
            Vizitele Consiliului executiv au fost sprijinite constant de Uniune [prin Acțiunea comună 2007/185/PESC și Deciziile 2009/569/PESC, 2012/166/PESC și (PESC) 2015/259]. Vizitele organizate până în prezent s-au dovedit a fi un mijloc valoros de abordare a întrebărilor și a preocupărilor referitoare la programul unui stat parte posesor de îndeplinire a obligațiilor acestuia în ceea ce privește distrugerea armelor sale chimice. Toate statele părți vor beneficia de aceste vizite care vor contribui la sporirea transparenței și la consolidarea încrederii că se fac progrese pentru distrugerea completă a armelor chimice rămase, în conformitate cu dispozițiile CWC și cu verificarea Secretariatului tehnic. Proiectul ar trebui să încurajeze o participare mai largă a statelor părți la astfel de vizite, ținând seama, în același timp, de criteriile financiare corespunzătoare și luând măsuri pentru a asigura rotația adecvată a participanților.
            II.2   Extinderea și intensificarea utilizării sistemului de gestionare a conținutului la nivel de organizație (Enterprise Content Management – ECM)
            Sistemul ECM este în principal disponibil pentru utilizatorii din cadrul Diviziei de verificare care au acces la rețeaua informatică izolată a OIAC, cunoscută intern drept rețeaua critică securizată (SCN). Acest proiect va consolida sistemul ECM făcându-l accesibil pentru inspectorii OIAC și va elimina ineficiențele cauzate de infrastructura de rețea informatică și de securitate limitată.
            II.3   Implementarea unei soluții integrale de telecomunicații pentru toți membrii relevanți ai personalului Secretariatului tehnic al OIAC
            Proiectul va consta în identificarea unui prestator de servicii relevante și eficiente din punctul de vedere al costurilor, tranziția treptată a infrastructurii tradiționale, testarea și autorizarea de securitate a procedurilor de utilizare în cadrul misiunilor cu noi tehnologii, dezvoltarea de seturi de operațiuni pe teren, implementarea unei soluții integrale de telecomunicații pentru toate părțile interesate asociate OIAC relevante și dezafectarea infrastructurii tradiționale.
            Proiectul III – Asistență și protecție în statele părți africane
            Obiective

                        —

                        Asigurarea asistenței și protecției împotriva armelor chimice și a utilizării sau a amenințării cu utilizarea acestora, în conformitate cu dispozițiile articolului X din CWC

                        —

                        Asigurarea punerii în aplicare depline, efective și nediscriminatorii a tuturor dispozițiilor CWC de către OIAC, în special în statele părți africane

                        —

                        Consolidarea suplimentară a capacităților pentru punerea în aplicare la nivel național, precum și pentru cooperarea internațională

                  Scopuri

                        —

                        Dezvoltarea capacităților pentru a preveni utilizarea ostilă a produselor chimice toxice și pentru a răspunde la aceasta, precum și pentru a încuraja cooperarea internațională

                        —

                        Angajament de utilizare a capabilităților celorlalți

                        —

                        O organizație care rămâne adecvată scopului

                  Rezultate

                        —

                        Sporirea capacităților de asistență și protecție ale OIAC în sprijinul accentului pus pe reapariția armelor chimice, în ceea ce privește atât prevenirea, cât și răspunsul

                        —

                        Consolidarea suplimentară a capacităților pentru punerea în aplicare la nivel național, precum și pentru cooperarea internațională

                        —

                        Sporirea colaborării durabile cu alte organizații internaționale

                        —

                        Intensificarea colaborării cu un grup mai larg de părți interesate relevante

                        —

                        Sporirea capacităților de facilitare a colaborării între grupuri ad-hoc de state părți

                  Activități
            III.1   Formare operațională pentru personalul de primă intervenție
            Această formare operațională urmărește să sprijine statele părți africane și comunitățile economice regionale respective ale acestora (ECOWAS, SADC, IGAD) în dezvoltarea de capacități de protecție împotriva incidentelor chimice care implică agenți chimici de război sau produse chimice industriale toxice.
            III.2   Formarea formatorilor în materie de asistență și protecție pentru Grupul Africa
            Principalul obiectiv al cursului este de a oferi cunoștințe de bază pentru instructorii din agențiile implicate în răspunsul de urgență la agenți chimici cu scopul de a crea o rezervă de formatori în țările africane capabili să difuzeze cunoștințe privind subiecte legate de răspunsul la un incident chimic.
            Proiectul IV – Cooperarea internațională
            Obiective

                        —

                        Grăbirea dezvoltării economice și tehnologice prin intermediul cooperării internaționale în domeniul activităților chimice în scopuri care nu sunt interzise în temeiul CWC

                        —

                        Consolidarea suplimentară a capacităților pentru punerea în aplicare la nivel național, precum și pentru cooperarea internațională

                        —

                        Intensificarea și dezvoltarea durabilă a colaborării cu alte organizații internaționale

                        —

                        Intensificarea colaborării cu un grup mai larg de părți interesate relevante

                        —

                        Sporirea capacităților de facilitare a colaborării între grupuri ad-hoc de state părți

                  Scopuri

                        —

                        Promovarea cooperării internaționale dintre statele părți în ceea ce privește desfășurarea activităților din domeniul chimiei în scopuri pașnice

                        —

                        Sporirea capacității statelor membre ale OIAC, în special din anumite regiuni, cum ar fi Africa și GRULAC, în ceea ce privește analiza produselor chimice în temeiul regimului CWC

                        —

                        Sporirea nivelului de sensibilizare a chimiștilor femei cu privire la utilizările chimiei în scopuri pașnice și furnizarea unei platforme pentru participarea mai multor chimiști femei la programul de consolidare a capacităților oferit de OIAC

                        —

                        Îmbogățirea cunoștințelor și a competențelor relevante pentru părțile interesate relevante și facilitarea dobândirii de către acestea a unor cunoștințe în domeniul metodelor de evaluare și de atenuare a amenințărilor chimice

                  Rezultate

                        —

                        Consolidarea suplimentară a capacităților pentru punerea în aplicare la nivel național, precum și pentru cooperarea internațională

                        —

                        Întărirea capacităților de evaluare ale Secretariatului în domeniul consolidării capacităților

                        —

                        Sporirea colaborării durabile cu alte organizații internaționale

                        —

                        Intensificarea colaborării cu un grup mai larg de părți interesate relevante

                        —

                        Consolidarea sprijinului pentru reechilibrarea regimului de verificare al CWC, de la dezarmare până la prevenirea reapariției armelor chimice

                        —

                        Consolidarea capacității OIAC de a monitoriza evoluțiile științifice și tehnologice relevante pentru CWC

                        —

                        Sporirea capacităților de asistență și protecție ale OIAC în sprijinul accentului pus pe reapariția armelor chimice, în ceea ce privește atât prevenirea, cât și răspunsul

                        —

                        Intensificarea colaborării cu un grup mai larg de părți interesate relevante

                        —

                        Sporirea capacităților de facilitare a colaborării între grupuri ad-hoc de state părți

                  Activități
            IV.1   Formare managerială pentru cadrele de conducere superioare din industrie, factorii de decizie și absolvenții programului asociat OIAC
            Acest proiect propune un program de formare managerială destinată chimiștilor, inginerilor chimiști și altor profesioniști relevanți care își asumă responsabilități de conducere (inclusiv cele referitoare la punerea în aplicare a CWC) în industrie, sectorul guvernamental și mediul academic în statele părți la OIAC cu economii în curs de dezvoltare și în tranziție, cu scopul de a consolida capacitatea acestora de a dezvolta cunoștințe și competențe de conducere aprofundate în ceea ce privește gestionarea integrată a produselor chimice, care cuprind, dar nu se limitează la siguranța, securitatea și durabilitatea chimică.
            IV.2   Proiect de înfrățire a laboratoarelor
            Justificarea care stă la baza instituirii inițiativei de înfrățire în cadrul OIAC a fost lipsa în mai multe regiuni, cum ar fi Africa și GRULAC, a laboratoarelor autorizate să efectueze analiza produselor chimice în cadrul regimului CWC (laboratoare desemnate de OIAC). Regulile de participare la inițiativă, inclusiv obiectivele și modul de funcționare ale acesteia, sunt descrise în nota din partea Secretariatului tehnic S/1397/2016 din 14 iulie 2016. Conform acestei note, proiectele pot include o gamă de activități, fiecare dintre acestea desfășurate între două laboratoare, unul care primește asistență și, respectiv, unul care oferă asistență, cum ar fi vizite de personal din ambele părți (formare și mentorat), sprijin pentru participarea laboratoarelor care primesc asistență la teste de competență organizate de OIAC și sprijin pentru transferul de echipamente și pentru activitățile de cercetare în colaborare.
            IV.3   Forum pentru femei privind utilizările chimiei în scopuri pașnice și curs de dezvoltare a capacităților analitice de bază pentru chimiști femei
            Secretariatul tehnic al OIAC va organiza un forum pentru femei privind utilizările chimiei în scopuri pașnice și un curs de dezvoltare a capacităților analitice de bază pentru chimiști femei la sediul OIAC. Statele părți la OIAC vor numi experți, iar selecția participanților se va baza pe calificare, distribuția geografică și gen.
            IV.4   Educație și formare pentru tineri cu privire la utilizările chimiei în scopuri pașnice
            Pe baza programelor de consolidare a capacităților organizate de Secretariatul tehnic al OIAC, autoritățile naționale din statele membre au solicitat un program adaptat de educație și sensibilizare în domeniul gestionării siguranței și securității chimice pentru tineri/elevi/studenți în școli/universități în contextul utilizărilor chimiei în scopuri pașnice. Acest program este prima inițiativă pentru tineri/elevi/studenți privind promovarea utilizărilor chimiei în scopuri pașnice și formarea va utiliza interacțiunea dintre experți și elevi/studenți, având și potențialul de a dezvolta materiale video și broșuri care pot fi distribuite în instituțiile academice/școli din statele părți la OIAC.
            IV.5   Curs de dezvoltare analitică pentru chimiști analiști în statele membre africane
            Având în vedere activitățile pe care le desfășoară în prezent actori nestatali din întreaga regiune a Africii, este nevoie de urgență să se consolideze capacitățile de laborator, în general, în regiune în ceea ce privește analiza substanțelor care au legătură cu CWC. Cursul urmărește acordarea de asistență chimiștilor analiști calificați în dobândirea de experiență și de competențe practice suplimentare în ceea ce privește analiza produselor chimice care au legătură cu CWC.
            IV.6   Gestionarea siguranței și securității chimice pentru statele părți africane
            Industriile chimice au devenit factori importanți care contribuie la dezvoltarea durabilă în Africa. Conform „Raportului de evaluare pentru Africa privind produsele chimice” al Comisiei Economice pentru Africa a Organizației Națiunilor Unite (CEA-ONU), industria chimică din Africa va continua să crească în următorii ani. În același timp, această dezvoltare va ridica o serie de probleme legate de siguranța și securitatea chimică și utilizările chimiei în scopuri pașnice pentru dezvoltarea socioeconomică, care pot fi abordate prin intermediul punerii în aplicare depline și efective a CWC. Se preconizează că programul va îmbogăți cunoștințele și competențele relevante pentru părțile interesate relevante și va facilita dobândirea de către acestea a unor cunoștințe în domeniul metodelor de evaluare și de atenuare a amenințărilor chimice.
            Proiectul V – Universalitate și sensibilizare
            Obiective

                        —

                        Intensificarea colaborării cu un grup mai larg de părți interesate relevante

                        —

                        Sporirea eforturilor OIAC de a ajunge la universalitate

                        —

                        Contribuția la punerea în aplicare deplină, efectivă și nediscriminatorie a tuturor dispozițiilor CWC

                  Scopuri

                        —

                        Sensibilizarea și Sporirea gradului de cunoaștere a CWC și a OIAC în rândul elevilor/studenților și profesorilor și al altor grupuri, după caz

                        —

                        Sporirea vizibilității OIAC și explicarea activităților acesteia pentru publicul larg

                        —

                        Îmbunătățirea mijloacelor de a ajunge la un public cât mai larg, mai ales în rândul persoanelor fără competențe tehnice sau nespecialiste

                        —

                        Sensibilizarea cu privire la OIAC și CWC în rândul unui public tânăr în state sau regiuni specifice

                        —

                        Încurajarea statelor care nu sunt părți la CWC să se implice mai mult în activitățile OIAC și sporirea înțelegerii acestora cu privire la CWC și la avantajele acesteia

                        —

                        Extinderea colaborării cu părțile interesate în privința chestiunilor de fond cu care se confruntă OIAC pe parcursul unei perioade de tranziție instituțională

                  Rezultate

                        —

                        Intensificarea colaborării cu un grup mai larg de părți interesate relevante

                        —

                        Sporirea eforturilor OIAC de a ajunge la universalitate

                  Activități
            V.1   Dezvoltarea de module de învățare online
            Acest proiect urmărește furnizarea de expertiză în materie de învățare online din partea specialiștilor cu scopul de a oferi asistență Secretariatului tehnic al OIAC în definirea unei abordări comune a ofertei sale de învățare online pentru a concepe și a executa noile module de învățare online. Conținutul acestor module va fi stabilit pe baza raportului Consiliului consultativ privind educația și sensibilizarea (ABEO) adresat directorului general al OIAC și pe baza discuțiilor ulterioare privind recomandările ABEO.
            V.2   Traducerea și difuzarea de instrumente și materiale de educație și sensibilizare
            În primii săi doi ani de funcționare, ABEO a solicitat în mod repetat punerea la dispoziție a mai multor materiale de educație și sensibilizare în toate cele șase limbi oficiale ale OIAC. Acestea sunt limba engleză plus limbile franceză, spaniolă, rusă, chineză și arabă. Totuși, de obicei materialele și instrumentele de educație și sensibilizare sunt produse în limba engleză, ceea ce limitează considerabil utilizarea lor de cât mai multe părți interesate cu putință la nivel mondial. În scopul difuzării, este necesară traducerea materialelor de educație și sensibilizare, în special a celor vizând grupuri specifice de părți interesate.
            V.3   Sprijin pentru participarea ONG-urilor la activitățile OIAC
            Acest proiect își propune să sponsorizeze reprezentanții organizațiilor neguvernamentale (ONG-urilor) eligibile, acordându-se prioritate candidaților din cadrul economiilor în curs de dezvoltare sau în tranziție pentru a participa la Conferința anuală a statelor părți în 2019 și 2020.
            V.4   Evenimente conexe în marja Conferinței statelor părți
            Trei evenimente conexe vor avea loc pe durata programului, și anume câte unul pentru fiecare Conferință anuală a statelor părți. Fondurile Uniunii pot acoperi cheltuielile de călătorie pentru până la trei experți/funcționari din țările beneficiare.
            Proiectul VI – Transpunerea la nivel național
            Obiective

                        —

                        Consolidarea și susținerea capacității statelor părți și a autorităților naționale ale acestora de a pune în aplicare pe deplin toate obligațiile în temeiul CWC

                  Scopuri

                        —

                        Părțile interesate relevante au o mai bună înțelegere și sunt mai bine informate cu privire la CWC și și-au consolidat rolul și implicarea în eforturile de punere în aplicare la nivel național.

                        —

                        Funcționarii vamali din statele părți participante și-au îmbunătățit înțelegerea și capacitatea de a-și îndeplini efectiv îndatoririle legate de importurile/exporturile de produse chimice înscrise în listele CWC, precum și coordonarea cu autoritățile naționale.

                        —

                        Părțile interesate relevante dispun de informații corecte și actualizate pentru învățarea eficace.

                        —

                        Agențiile/organismele părților potențial interesate în sprijinirea punerii în aplicare a CWC au convenit asupra unei agende pe termen scurt pentru a stabili sinergii între ele.

                  Rezultate

                        —

                        Consolidarea capacității statelor părți de punere efectivă în aplicare la nivel național

                        —

                        Sporirea numărului de state părți capabile să realizeze punerea efectivă în aplicare la nivel național pe plan cantitativ și calitativ

                        —

                        Îmbunătățirea înțelegerii și conștientizării din partea autorităților naționale cu privire la aspecte privind CWC pentru bună cooperare și sprijin

                        —

                        Sporirea numărului de state părți care au capacitatea de a prelucra și de a redacta legislație în vederea unei aprobări ulterioare

                        —

                        Funcționarea eficace a autorităților vamale în controlul și monitorizarea comerțului cu produse chimice

                  Activități
            VI.1   Forum al părților interesate la nivel mondial
            Proiectul prevede organizarea unui forum al părților interesate la nivel mondial pentru promovarea între principalele părți interesate de la nivel național a importanței punerii în aplicare a CWC prin adoptarea legislației naționale de punere în aplicare.
            Proiectul VII: Știință și tehnologie
            Obiective

                        —

                        Facilitarea furnizării de consultanță și a formulării de recomandări de către directorul general al OIAC pentru Conferința statelor părți, Consiliul executiv al OIAC sau statele părți în domeniile științei și tehnologiei care sunt relevante pentru CWC

                  Scopuri

                        —

                        Stabilirea direcției pentru activități legate de știință și tehnologie la OIAC în perioada intermediară dintre cea de a patra și cea de a cincea conferință de examinare

                        —

                        Facilitarea furnizării de consultanță specială de către directorul general al OIAC pentru organismele OIAC de elaborare a politicilor și pentru statele părți în domeniile științei și tehnologiei care sunt relevante pentru CWC

                        —

                        Utilizarea unei rezerve mai mari de experți științifici disponibili pentru OIAC și a unor mecanisme îmbunătățite pentru a ține seama de evoluțiile tehnologiilor de monitorizare chimică și ale instrumentelor informatice pentru analiza seturilor de date complexe care conțin informații chimice

                        —

                        Construirea și menținerea unei rețele de părți interesate netehnice care pot completa experții științifici disponibili pentru OIAC în evaluarea tuturor aspectelor științifice și tehnologice noi pentru a oferi consiliere mai cuprinzătoare cu privire la știință și tehnologie și la impactul acestora.

                  Rezultate

                        —

                        Consolidarea sprijinului pentru reechilibrarea regimului de verificare al CWC, de la dezarmare până la prevenirea reapariției armelor chimice

                        —

                        Consolidarea capacității OIAC de a desfășura operațiuni de urgență

                        —

                        Consolidarea capacității OIAC de a monitoriza evoluțiile științifice și tehnologice relevante pentru CWC

                        —

                        Sporirea capacităților de asistență și protecție ale OIAC în sprijinul accentului pus pe reapariția armelor chimice, în ceea ce privește atât prevenirea, cât și răspunsul

                        —

                        Consolidarea suplimentară a capacităților pentru punerea în aplicare la nivel național, precum și pentru cooperarea internațională

                        —

                        Sporirea colaborării durabile cu alte organizații internaționale

                        —

                        Intensificarea colaborării cu un grup mai larg de părți interesate relevante

                        —

                        OIAC rămâne registrul global de cunoștințe și expertiză în domeniul armelor chimice.

                        —

                        Sporirea capacităților de facilitare a colaborării între grupuri ad-hoc de state părți

                  Activități
            VII.1   Provocarea markerilor biologici în instalații
            Acest proiect va desfășura o „competiție online” pentru a mobiliza experți relevanți în diverse discipline științifice și va construi un set de referință de plante reprezentative din punct de vedere geografic care sunt utile pentru detectarea expunerii la produse chimice toxice (prin analiză chimică și/sau modificări fenotipice observabile).
            VII.2   Sprijin pentru grupurile de lucru temporare (TWG) ale Consiliului științific consultativ al OIAC
            Pentru a aborda chestiuni științifice și tehnologice specifice în mod concret, Consiliul științific consultativ (CSC) poate, la cererea directorului general al OIAC, să instituie grupuri de lucru temporare (TWG). Acest proiect ar contribui la crearea TWG privind știința și tehnologia de investigare, precum și la crearea altor TWG pe baza nevoilor identificate în cadrul celei de a patra conferințe de examinare din 2018.


title: Decizia (UE) 2019/577 a Consiliului din 8 aprilie 2019 de numire a unui supleant, propus de Republica Cipru, în cadrul Comitetului Regiunilor

text:
                  11.4.2019

                  RO

                  Jurnalul Oficial al Uniunii Europene

                  L 100/42

         DECIZIA (UE) 2019/577 A CONSILIULUI
         din 8 aprilie 2019
         de numire a unui supleant, propus de Republica Cipru, în cadrul Comitetului Regiunilor
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 305,
         având în vedere propunerea guvernului Ciprului,
         întrucât:

                     (1)

                     La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020. La 26 iulie 2016, prin Decizia (UE) 2016/1233 a Consiliului (4), dl Kyriakos CHATZITTOFIS a fost înlocuit de dl Stavros YEROLATSITES în calitatea de supleant. La 5 mai 2017, prin Decizia (UE) 2017/799 a Consiliului (5), dl Stavros YEROLATSITES a fost înlocuit de dl Kyprianos ANDRONIKOU în calitatea de supleant.

                     (2)

                     Un loc de supleant a devenit vacant ca urmare a încheierii mandatului dlui Kyprianos ANDRONIKOU,

               ADOPTĂ PREZENTA DECIZIE:

            Articolul 1
            Este numit în calitatea de supleant în cadrul Comitetului Regiunilor pentru durata rămasă a mandatului actual:

                        —

                        dl Kyriacos XYDIAS, Mayor of Yermasoyia Municipality.

            Articolul 2
            Prezenta decizie intră în vigoare la data adoptării.

            Adoptată la Luxemburg, 8 aprilie 2019.

                  Pentru Consiliu

                  Președintele

               F. MOGHERINI

            (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

            (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

            (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).

            (4)  Decizia (UE) 2016/1233 a Consiliului din 26 iulie 2016 de numire a unui membru și a unui supleant, propuși de Republica Cipru, în cadrul Comitetului Regiunilor (JO L 202, 28.7.2016, p. 41).

            (5)  Decizia (UE) 2017/799 a Consiliului din 5 mai 2017 de numire a trei membri și a doi supleanți, propuși de Republica Cipru, în cadrul Comitetului Regiunilor (JO L 120, 11.5.2017, p. 20).


Decizia Comisiei din 17/04/2019 de declarare a unei concentrări compatibilă cu piaţa comună (Cazul COMP/M.9305 - Sev.en Energy AG / China Huaneng Group Co., Ltd. / InterGen N.V.) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 16/04/2019 de declarare a unei concentrări compatibilă cu piaţa comună (Cazul COMP/M.9322 - Vista / TA Associates / Aptean Inc. / Yaletown Acquiror S.à.r.l.) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (UE) 2019/792 a Consiliului din 13 mai 2019 de încredințare către Comisia Europeană – Oficiul de Administrare și Plată a Drepturilor Individuale (PMO) – a exercitării anumitor competențe conferite autorității împuternicite să facă numiri și autorității împuternicite să încheie contracte de muncă

text:
                  17.5.2019

                  RO

                  Jurnalul Oficial al Uniunii Europene

                  L 129/3

         DECIZIA (UE) 2019/792 A CONSILIULUI
         din 13 mai 2019
         de încredințare către Comisia Europeană – Oficiul de Administrare și Plată a Drepturilor Individuale (PMO) – a exercitării anumitor competențe conferite autorității împuternicite să facă numiri și autorității împuternicite să încheie contracte de muncă
         CONSILIUL UNIUNII EUROPENE,
         având în vedere Statutul funcționarilor Uniunii Europene și Regimul aplicabil celorlalți agenți ai Uniunii Europene, prevăzute în Regulamentul (CEE, Euratom, CECO) nr. 259/68 al Consiliului (1), în special articolul 2 alineatul (2) din statutul respectiv și articolul 6 din regimul respectiv,
         având în vedere Decizia (UE) 2017/262 a Consiliului din 6 februarie 2017 de stabilire, pentru Secretariatul General al Consiliului, a autorității de numire și a autorității împuternicite să încheie contracte de muncă și de abrogare a Deciziei 2013/811/UE (2),
         întrucât:

                     (1)

                     Oficiul de Administrare și Plată a Drepturilor Individuale (PMO) din cadrul Comisiei Europene răspunde de administrarea și plata drepturilor individuale financiare ale membrilor personalului Comisiei Europene și, prin intermediul acordurilor privind nivelul serviciilor, ale membrilor personalului din anumite instituții și organisme ale Uniunii. În ceea ce privește personalul Secretariatului General al Consiliului (SGC), PMO răspunde de administrarea și plata drepturilor de pensie și de prestațiile de asigurare de sănătate. În aceste domenii, PMO exercită competențe ale autorității împuternicite să facă numiri și ale autorității împuternicite să încheie contracte de muncă, cu excepția tratării plângerilor individuale referitoare la prestațiile de asigurări de sănătate. PMO oferă, de asemenea, un număr tot mai mare de alte servicii și pune la dispoziția SGC instrumentele sale informatice.

                     (2)

                     Gestionarea drepturilor individuale de către un singur organism specializat s-a dovedit a fi mai eficace și mai eficientă din punctul de vedere al costurilor. Acest lucru permite aplicarea uniformă, în toate instituțiile, a Statutului funcționarilor Uniunii Europene („statutul funcționarilor”) și a Regimului aplicabil celorlalți agenți ai Uniunii Europene („regimul aplicabil”), asigurând astfel egalitatea de tratament și îmbunătățind securitatea juridică pentru funcționarii publici ai Uniunii. Acesta facilitează, de asemenea, simplificarea administrativă și cooperarea interinstituțională.

                     (3)

                     În acest context, SGC și PMO urmează să semneze un acord privind nivelul serviciilor (SLA) care să extindă aria serviciilor furnizate de PMO la administrarea și plata drepturilor pecuniare individuale ale personalului prin intermediul Sysper – un instrument de gestionare a resurselor umane. Pentru a permite o funcționare adecvată a acordului, exercitarea competențelor relevante conferite autorității împuternicite să facă numiri și autorității împuternicite să încheie contracte de muncă pentru personalul SGC ar trebui încredințată Comisiei Europene (PMO). De asemenea, întrucât noul SLA înlocuiește un acord privind nivelul serviciilor anterior privind drepturile de pensie, indemnizațiile de șomaj și alte drepturi la încetarea raporturilor de muncă, competențele PMO în acest domeniu ar trebui confirmate.

                     (4)

                     În perioada de tranziție inițială de după transferul către Sysper, autoritatea împuternicită să facă numiri și autoritatea împuternicită să încheie contracte de muncă ale Consiliului ar trebui să își poată exercita competențele în ceea ce privește personalul SGC în cazurile în care o posibilă interpretare diferită a normelor privind drepturile individuale aplicate de PMO în comparație cu interpretarea aplicată de SGC înainte de transferul către Sysper ar putea să aibă efecte negative asupra membrilor personalului SGC,

               ADOPTĂ PREZENTA DECIZIE:

            Articolul 1

               (1)   Fără a aduce atingere alineatului (2) de la prezentul articol, exercitarea competențelor conferite prin statutul funcționarilor autorității împuternicite să facă numiri și prin regimul aplicabil autorității împuternicite să încheie contracte de muncă, în ceea ce privește personalul SGC este încredințată Comisiei Europene – Oficiul de Administrare și Plată a Drepturilor Individuale (PMO) – în legătură cu aplicarea:

                           (a)

                           în ceea ce privește drepturile individuale:

                                       —

                                       a articolelor 67-69, 71, 74 și 75 din statutul funcționarilor, precum și a articolelor 1-13 și 17 din anexa VII la statutul funcționarilor;

                                       —

                                       a articolelor 19-27, 29, 92, 93, 94 și 97 din regimul aplicabil;

                           (b)

                           în ceea ce privește sistemul de pensii și alte drepturi la încetarea raporturilor de muncă:

                                       —

                                       a articolelor 70 și 77, a articolului 78 al doilea, al treilea și al patrulea paragraf, a articolelor 79, 80, 81, 81a și 82 din statutul funcționarilor; a anexei IV la statutul funcționarilor; a articolului 4 din anexa IVa la statutul funcționarilor; a articolelor 2-12, a articolului 13 alineatul (1), a articolului 14 primul și al treilea paragraf, a articolelor 17-34 și 40-44 din anexa VIII la statutul funcționarilor; precum și a articolelor 20-28 din anexa XIII la statutul funcționarilor;

                                       —

                                       a articolului 31, a articolului 33 alineatul (1), a articolelor 34-40 și 43, a articolului 44 primul paragraf, a articolelor 99 și 101, a articolului 102 alineatul (2), precum și a articolelor 103-110 și 113-116 din regimul aplicabil;

                           (c)

                           în ceea ce privește indemnizațiile de șomaj: articolele 28a și 96 din regimul aplicabil;

                           (d)

                           în ceea ce privește recuperarea plăților excedentare efectuate în temeiul dispozițiilor menționate la literele (a)-(c) de la prezentul alineat:

                                       —

                                       a articolului 85 din statutul funcționarilor și a articolului 46 din anexa VIII la statutul funcționarilor;

                                       —

                                       a articolului 44 al doilea paragraf, a articolului 45, a articolului 114 alineatul (2) și a articolului 116 din regimul aplicabil.

               (2)   Până la 31 decembrie 2021, PMO notifică autoritatea împuternicită să facă numiri sau autoritatea împuternicită să încheie contracte a Consiliului în legătură cu orice plângere primită în temeiul articolului 90 alineatul (2) din statutul funcționarilor sau al articolelor 46 și 117 din regimul aplicabil împotriva unei decizii privind un membru al personalului SGC, luată în temeiul literei (a) a alineatului (1) de la prezentul articol, și furnizează informații privind răspunsul pe care intenționează să îl dea. În situația în care, într-un caz individual, autoritatea împuternicită să facă numiri sau autoritatea împuternicită să încheie contracte a Consiliului solicită acest lucru, PMO cedează exercitarea competențelor delegate în temeiul alineatului (1) de la prezentul articol, iar autoritatea împuternicită să facă numiri sau autoritatea împuternicită să încheie contracte a Consiliului își exercită competențele în acest caz.

            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.

            Adoptată la Bruxelles, 13 mai 2019.

                  Pentru Consiliu

                  Președintele

               F. MOGHERINI

            (1)  JO L 56, 4.3.1968, p. 1.

            (2)  JO L 39, 16.2.2017, p. 4.


Decizia Comisiei din 24/05/2019 de declarare a unei concentrări compatibilă cu piaţa comună (Cazul COMP/M.9307 - Anschutz Entertainment Group, Inc. / Onex Corporation) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 19/06/2019 de declarare a unei concentrări compatibilă cu piaţa comună (Cazul COMP/M.9373 - PAI Partners S.A.S / Areas Worldwide S.A) în temeiul Regulamentului (CE) nr. 139/2004 al Consiliului (Numai textul în limba engleză este autentic.)